પ્રોફેશ્નલ ફિલ્મમેકર્સ અને ઇન્ડસ્ટ્રીનાં નિષ્ણાંતો દ્વારા શુટ અંગે તાલીમ આપવાના આ અનોખા કાર્યક્રમ સ્ટ્રીમીંગ ફ્રેમ્સનો ઉદ્દેશ્ય ફિલ્ડ પ્રોજેક્ટ્‌સમાં કાર્યરત ૧૦૦ ઉભરતાં ફિલ્મ મેકર્સની પસંદગી કરીને તેમને તાલીમ આપવાનો છે. આ પ્રોજેક્ટ અંતર્ગત ટેકનોલોજી અને ઇન્ડસ્ટ્રી નિષ્ણાંતો પાંચ દિવસની વ્યાપક ઓન-શુટ ટ્રેનિંગ, ફિલ્મ મેકિંગ પ્રક્રિયાની પૂર્ણ વિગતો, વેબ માટે કન્ટેન્ટ ડિઝાઇન, સિનેમા કેમેરાથી સ્પેશિયલ મલ્ટી-પર્પઝ કેમેરાની ટેકનોલોજી વિશે જાણકારી, પ્રોડક્શન અને પોસ્ટ-પ્રોડક્શન ઉપર સેશન તથા વર્કશોપ પૂર્ણ કર્યાં બાદ કેનન ઇન્ડિયા તરફથી સર્ટિફિકેશન વગેરેનો સમાવેશ કરવામાં આવશે. આ વર્કશોપની સીરીઝ મુખ્યત્વે ચાર રાજ્યોમાં – મેઘાલય, રાજસ્થાન, ગુજરાત-કર્ણાટક અને આંદામાન-નિકોબારમાં યોજાશે, જ્યાં કેનન વિવિધ સિનેમા ઇઓએસ અને મલ્ટી પર્પઝ કેમેરા અને લેન્સિસ રજૂ કરશે, જેમાં સિનેમા ઇઓએસી-સી૨૦૦, એક્સસી૧૫, સી૩૦૦ માર્ક ૨, એમઇ૨૦એફએસએચ અને કેનન સિને લેન્સિસનો સમાવેશ થાય છે.